قنطورس الف

**قنطورس الف** یا NGC 5128 مجمع النجوم قنطورس کی ایک ممتاز کہکشاں ہے۔ اس کو 1826ء میں اسکاٹ لینڈ کے فلکیات دان جیمز ڈنلوپ نے آسٹریلیا کی ریاست نیو ساؤتھ ویلز میں واقع پرامٹا میں اپنے گھر سے دریافت کیا۔ ادب میں کہکشاں کے بنیادی خصائص کے بارے میں خاصی بحث موجود ہے جیسا کہ اس کی ہبل کی قسم ( عدسی کہکشاں یا دیوہیکل بیضوی کہکشاں) اور فاصلہ (1 تا 1.6 کروڑ نوری برس)۔ زمین سے قریب ترین ریڈیائی کہکشاؤں میں سے ایک کہکشاں NGC 5128 ہے، لہٰذا اس کا متحرک کہکشانی مرکزہ اچھی طرح سے پیشہ وار فلکیات دانوں کے زیر تحقیق رہا ہے۔ یہ کہکشاں آسمان کا پانچواں بڑا روشن جسم ہے، یوں یہ شوقیہ فلکیات دانوں کے لیے مثالی ہدف بنتا ہے،  ہرچند کہ یہ کہکشاں شمالی عرض بلد اور جنوبی نصف کرہ ہی سے دیکھی جا سکتی ہے۔

کہکشاں کے مرکز میں ایک فوق ضخیم بلیک ہول موجود ہے جس کی کمیت 5 کروڑ 50 لاکھ سورجوں کی کمیت کے برابر ہے،  یہ اضافی دھاریں خارج کرتا ہے جو ایکس ریز اور ریڈیائی طول موج کی اشعاع کو نکالنے کی ذمہ دار ہوتی ہیں۔ ریڈیائی دھاروں کا الگ سے ایک دہائی سے مشاہدہ کرتے ہوئے، ماہرین فلکیات نے اس بات کا تعین کر لیا کہ دھاروں کا اندرونی حصّہ روشنی کی رفتار کی آدھی رفتار سے حرکت کر رہا ہے۔ ایکس ریز مزید دور جا کر اس وقت بنتی ہیں جب دھار کا ٹکراؤ آس پاس کی گیس سے ہوتا ہے جس کے نتیجے میں بلند توانائی والے زرّات پیدا ہوتے ہیں۔ قنطورس الف کی ریڈیائی دھاریں لگ بھگ دس لاکھ نوری برس پر محیط ہیں۔

دوسرے پھٹتے ہوئے ستاروں والی کہکشاؤں کی طرح، یہ سمجھا جاتا ہے کہ ٹکراؤ ہی اصل میں ستاروں کی شدید تخلیق کے ذمہ دار ہیں۔ نمونے بتاتے ہیں کہ قنطورس الف ایک بڑی بیضوی کہکشاں ہے جو چھوٹی مرغولہ نما کہکشاں سے ٹکرا کر ضم ہو رہی ہے۔

## شکلیات
قنطورس الف کو مخصوص شکلیات سے بیان کیا جا سکتا ہے۔ زمین سے دکھائی دیتے ہوئے کہکشاں ایک عدسی یا بیضوی کہکشاں لگتی ہے اور ایسا لگتا ہے جیسے اس میں دھول سے منڈھا ہوا کوئی کوچہ ہو۔ اس کہکشاں کی اس خاص صفت کو 1847ء میں جان ہرشل نے شناخت کیا اور کہکشاں کو ہالٹن آرپ کے منفرد کہکشاؤں کے نقشے (شائع شدہ 1966ء) میں ایک ایسی کہکشاں کے طور پر پیش کیا گیا جو اب تک ایسی مضطرب کہکشاں کی سب سے بہترین مثال ہے جو دھول جذب کر رہی ہے۔ کہکشاں کی عجیب شکل کو عام طور پر دو چھوٹی کہکشاؤں کے انضمام کے نتیجے میں جانا جاتا ہے۔

اس کہکشاں کا گومڑ زیادہ تر ارتقائی سرخ ستاروں پر مشتمل ہے۔ دھولی قرص میں بہرحال حالیہ ستاروں کے زچہ خانے کو دیکھا جا سکتا ہے؛ لگ بھگ اس قرص میں 100 ستارے بننے کی جگہوں کو شناخت کیا جا چکا ہے۔

## نوتارا
ایکنوتارے کا سراغ قنطورس الف میں لگایا گیا۔ نوتارا جس کا نام SN 1986G ہے اس کو تاریک دھولی کوچہ میں آر ایونس نے1986ء میں دریافت کیا تھا۔ بعد میں اس کی شناخت نوتارے کی قسم Ia سے کی گئی۔ یہ اس وقت بنتا ہے جب سفید بونے کی کمیت اتنی بڑھ جاتی ہے کہ اس کے مرکز میں کاربن میں عمل گداخت شروع ہوتاہے اور یہ بے قابو نیوکلیائی عمل کی سرحدوں کو چھونے لگتا ہے، یہ تب ہوتا ہے جب ایک سفید بونا ثنائی نظام نہیں دوسرے ستارے کی گیس کو چراتا ہے۔ SN 1986G کا استعمال یہ بتاتے کیا لیے کیا جاتا رہا ہے کہ نوتارے کی قسم Ia کے تمام طیف ایک جیسے نہیں ہوتے اور نوتارے کی قسم Ia اس طرح سے الگ ہو سکتی ہے جب اس کی روشنی وقت گزرنے کے ساتھ تبدیل ہوتی ہے۔

## فاصلہ
NGC 5128 کا فاصلے کا اندازہ 1980ء سے 3 تا 5 ایم پی سی لگایا گیا ہے۔ مستند قیقاؤس جو NGC 5128 کی زبردست چھپی ہوئی دھول کے کوچے میں دریافت کیے گئے ہیں وہ اس فاصلے کو لگ بھگ 3 تا 3.5 ایم پی سی تک بتاتے ہیں، فاصلے کا انحصار قانون معدوم کی نوعیت اور دیگر عوامل پر ہوتا ہے۔ میرا متغیر اور جماعت دوم کے قیقاؤس کو بھی NGC 5128 میں دریافت کیا گیا ہے، بعد الذکر کو مقامی جماعت سے دور شاذونادر ہی دریافت کیا گیا ہے۔ NGC 5128 کا فاصلہ کئی اشاریوں جیسا کہ میرا متغیر اور سیاروی سحابیہ سے قائم کیا گیا ہے جو فاصلہ کی قدر کو لگ بھگ 3.8 ایم پی سی کے قریب بتاتے ہیں۔

## قریبی کہکشائیں اور کہکشانی جماعتوں سے متعلق معلومات
قنطورس الف دو ذیلی گروہوں قنطورس الف/ M83 گروہ کے درمیان واقع ہے جو قریبی کہکشاؤں کی جماعت ہے۔ میسی 83 (جنوبی پھرکی کہکشاں) دوسری ذیلی جماعت کے قلب میں موجود ہے۔ یہ دونوں جماعتیں اکثر بطور واحد جماعت کے شناخت کی جاتی ہیں  جبکہ کبھی کبھار ان کو الگ بھی شناخت کیا جاتا ہے۔ بہرحال قنطورس الف اور M83 کہکشاں کے قریب کہکشائیں طبیعی طور پر ایک دوسرے سے کافی قریب ہیں اور دونوں جماعتیں ایک دوسرے کی نسبت سے حرکت کرتی ہوئی نہیں لگتی ہیں۔ قنطورس الف/ M83 جماعت سنبلہ فوق جھرمٹ میں واقع ہے۔ 

## رویت
تصغیر|بیضوی کہکشاں قنطورس الف اور اس کا عجیب آفاقی جھرمٹ
قنطورس الف لگ بھگ 4° اومیگا قنطورس ( ایک آفاقی جھرمٹ جس کو چشم عریاں سے دیکھا جا سکتا ہے) کے شمال میں واقع ہے۔ کیونکہ کہکشاں کی سطح کی روشنی کافی زیادہ ہے اور اس نسبتاً بڑا زاویائی حجم ہے، لہٰذا یہ شوقیہ فلکیاتی مشاہد کے لیے مثالی ہدف ہے۔ روشن مرکزی گومڑ اور تاریک دھول کا کوچہ بڑی دوربینوں کی مدد سے بھی دیکھے جا سکتے ہیں اور مزید ساختوں کو بڑی دوربین کی مدد سے دیکھا جا سکتا ہے۔ قنطورس الف چشم عریاں سے بہت ہی غیر معمولی اور اچھے حالات میں دیکھا جا سکتا ہے۔

## تصویر خانہ

File:Centaurus A halo.jpg|قنطورس الف ہالہ
File:Radio galaxy Centaurus A by ALMA.jpg| الما سے دیکھی جانے والی ریڈیائی کہکشاں قنطورس الف
File:NGC 5128 galaxy.jpg| لا سلا رصدگاہ کی MPG/ESO کی 2.2 میٹر دوربین کے ساتھ لگے ہوئے وائڈ فیلڈ امیجر سے لی گئی تصویر
File:Firestorm of Star Birth in Galaxy Centaurus A.jpg|ہبل سے گردو پیش کا لیا جانے والے جائزہ ۔۔۔ متحرک چمک نیلے نوجوان ستارے کے جھرمٹ کو ظاہر کرتا ہے
File:CentaurusA2.jpg|ہبل خلائی دروبین سے لی جانے والی قنطورس الف کے مرکزے کے سامنے موجود دھولی قرص کی تصویر۔ Credit: HST/NASA/ESA.
File:CenA-nearIR.jpg|قنطورس الف کے مرکزی حصّے کی اس تصویر میں متوازی الاضلاع شکل چھوٹی کہکشاں کی باقیات ہیں جس کو لگ بھگ 2تا 7 ارب برس پہلے جذب کیا گیا
File:CentaurusA3.jpg|بری طرح سے مخفی اندرونی (سلاخ؟) مرغولہ قرص جس کو اسپٹزر آئی آر دوربین سے دیکھا گیا
File:NGC_5128.jpg|چاندرا ایکس رے سے لی جانے والی قنطورس الف کی تصویر بلیک ہول کے مرکز سے نکلنے والے اضافیانہ دھار کو دکھاتی ہے
File:Centaurus A.jpg|
File:Moon centaurus th.jpg|ایک مخلوط تصویر جو پورے چاند سے موازنہ کرتے ہوئے قنطورس الف کے ریڈیائی چمک کا حجم دکھا رہی ہے
File:Centaurus A jets.ogv|قنطورس الف کی دھاروں کی ایک ویڈیو
File:Centauros a-spc.png|قریبی ریڈیائی کہکشاں قنطورس الف کی جعلی رنگ والی تصویر جو ریڈیائی (سرخ)، 24 مائیکرو میٹر کی زیریں سرخ (ہری)،0.5 تا 5 keV ایکس ریز اخراج (نیلا) دکھا رہی ہے۔ دھاروں کو تینوں موجی پٹیوں میں سنکروٹران کا اخراج کرتے ہوئے دیکھا جا سکتا ہے۔ گوشے صرف ریڈیائی تعدد ارتعاش میں ہی خارج ہو کر ظاہر ہوتے ہیں۔ قرص میں موجود گیس اور دھول حرارتی اشعاع کو زیریں سرخ اشعاع کی صورت میں خارج کرتی ہے۔ گرم گیس سے نکلنے والی حرارتی ایکس ریز اشعاع اور اضافیانہ الیکٹرانوں سے غیر حرارتی اخراج کو گوشوں کے ارد گرد نیلے خول میں دیکھا جا سکتا ہے خاص طور پر جنوب میں (نیچے)


## مزید دیکھیے
* میسی 87 - ایک دیوہیکل بیضوی کہکشاں جس میں بھی ریڈیائی زبردست  منبع موجود ہے 
* NGC 1316 - ایک اسی طرح کی عدسی کہکشاں اس میں بھی ریڈیائی زبردست منبع موجود ہے

## حوالہ جات

## بیرونی روابط
* ہیلمٹ اسٹینلی قنطورس الف منصوبہ 
* سیڈز : مخصوص کہکشاں NGC 5128
* ای ایس اے/ ہبل قنطورس الف کی تصاویر 
* ناسا کا آپوڈ: قنطورس الف کے اندر کہکشاں 
* ناسا کا آپود: ایکس ریز از طرف متحرک کہکشاں 
* قنطورس کی اعلیٰ درجہ کی تصاویر جو کہکشانی قلب میں موجود مجرد عناصر کو دکھاتی ہیں 
* قنطورس الف 
* NGC 5128 قنطورس الف 
* NGC 5128 آسمان فلک کے مشاہداتی ساتھی پر 
* مجمع النجوم کی رہنمائی پر قنطورس الف

زمرہ:1826ء میں دریافت ہونے والے اجرام فلکی